Hughes H-4 Hercules

Hughes H-4 Hercules (pravardė „Spruce Goose“) – didžiausias vandens lėktuvas, kurį suprojektavo ir pastatė Howard Hughes, pirmąjį skrydį atlikęs 1947 m.  Lėktuvui vis dar priklauso ir didžiausio sparnų mojo rekordas. Beveik visas Hughes H-4 Hercules buvo pagamintas iš sluoksniuotos beržo medienos, nes metalas tuo metu buvo taupomas karo technikai. Pastatytas vienintelis modelis.

Huges H-4 buvo konstruojamas kaip didelis transportinis lėktuvas kariams ir karo technikai iš JAV į Didžiają Britaniją gabenti, kadangi sąjungininkai dėl vokiečių povandeninių laivų patirdavo didelių nuostolių. Todėl buvo galimi tik transatlantiniai skrydžiai. Tačiau lėktuvo statyba užsitesė ir jis buvo baigtas tik po karo.

1947 m. lapkričio 2 d. lėktuvas Long Byče (Kalifornija), pilotuojamas paties Howard Hughes, atliko pirmąjį skrydį. Pakilęs į orą 20 metrų, Hercules 130 km/h greičiu nuskriejo apie 1,6 km. Lėktuvo skrydis buvo gana komplikuotas ir nors Howard Hughes teigė, jog visas problemas galima išspręsti, tolesnis H-4 projekto finansavimas buvo nutrauktas ir jis daugiau niekada nebepakilo į orą. Lėktuvas iki pat 1976 m., kuomet mirė H. Hughes, buvo visą laiką paruoštas skrydžiui.

Techniniai duomenys 

 Įgula: 3
 Ilgis: 66,65 m
 Sparnų plotis: 97,54 m
 Aukštis: 24,18 m
 Fiuzeliažo aukštis: 9,1 m
 Pakrauto svoris: 180000 kg
 Varomoji jėga: 8 × Pratt & Whitney R-4360 Wasp Major radialiniai varikliai, 3000 AG (2240 kW) galios kiekvienas
 Propeleriai: 8 x keturių menčių Hamilton Standard, 5,23 m pločio kiekvienas
 Skrydžio greitis: 320,05 km/h
 Skrydžio nuotolis: 4800 km
 Aukščio riba: 6370 m

Populiariojoje kultūroje 
Lario Naiveno ir Stiveno Barnso fantastinėje knygoje Svajonių parkas žaistame lauko vaidmenų žaidime šį lėktuvą pagrobia forų genties šamanai. Jo išvadavimas yra pagrindinis žaidimo tikslas.

Nuorodos 
 Evergryno aviacijos muziejus  

Transportiniai lėktuvai (kariniai)
Hughes Aircraft orlaiviai
Aukštasparniai
Skraidančios valtys